ບັນດາຜູ້ນຳ ອາຊຽນ ສົນທະນາກັນ ກ່ຽວກັບ ຄວາມໝັ້ນຄົງ ແລະປະຊາຄົມເສດຖະກິດ
ການພົບ​ປະກັນຄັ້ງຫລ້າສຸດ ຂອງບັນດາຜູ້ນຳສຳຄັນ ໃນການຈັດຕັ້ງການເມືອງ ແລະເສດຖະກິດ ຂົງເຂດເອເຊຍອາຄະເນ ຢູ່ ນະຄອນຫຼວງກົວລາລຳເປີ ຂອງມາເລເຊຍ.
ການພົບປະກັນເທຶ່ອຫລ້າສຸດ ຂອງບັນດາຜູ້ນຳຂັ້ນສູງຂອງອົງ ການຈັດຕັ້ງດ້ານການເມືອງ ແລະເສດຖະກິດຂອງຂົງເຂດເອ ເຊຍອາຄະເນ ທີ່ດຳເນີນໄປຢູ່ເວລານີ້ ຢູ່ນະຄອນຫລວງ ມາເລ ເຊຍໃນ ທ່າມກາງອັນທີ່ບັນດາເຈົ້າໜ້າທີ່ບັນລະຍາຍວ່າ ການ ເພີ້ມທະວີເປັນສອງເທົ້າ ການຮັກສາຄວາມປອດໄພ ຍ້ອນ ການໂຈມຕີໃນນະຄອນຫລວງປາຣີ ທີ່ຜ່ານມາ ນັກຂ່າວ ວີໂອເອ Steve Herman ທີ່ ນະຄອນຫລວງ Kuala Lumpur ລາຍງານວ່າ ໃນຂະນະທີ່ການກໍ່ການຮ້າຍ ແລະການໂຕ້ແຍ້ງ ກັນເລື້ອງເຂດນໍ້າແດນດິນ ຈະຢູ່ໃນລາຍການກອງປະຊຸມ ກໍ ຕາມ ແຕ່ເລື້ອງການຄ້າຂອງຂົງເຂດ ກໍຈະເປັນຫົວຂໍ້ທີ່ສຳຄັນ ໃນການສົນທະນາດັ່ງກ່າວ ກິ່ງສະຫວັນ ຈະນຳເອົາເລື້ອງນີ້ ມາສະເໜີທ່ານ ກອງປະຊຸມສຸດຍອດ ຂອງພວກຜູ້ນຳດັ່ງກ່າວ ໃນອາທິດແລ້ວນີ້ ແມ່ນເປັນເທື່ອສຸດທ້າຍ ກ່ອນການເລິ້ມ ກອງປະຊຸມເສດຖະກິດ ປະຊາຄົມ ASEAN ຫລຶ (AEC) ໃນວັນທີ 13 ເດືອນທັນວາ ຈະມາເຖິງນີ້ ແຜນທີ່ເຂດ ທະເລຈີນໃຕ້ ແຕ່ສຳລັບປະຊາຄົມທຸລະກິດ ຢູ່ທີ່ນັ້ນແລ້ວ ຄວາມຄາດໝາຍສຳລັບກອງປະຊຸມ ASEAN ແມ່ນຈະມີຂອບເຂດຈຳກັດ ເຖິງແມ່ນຈະມີ ຜູ້ນຳປະເທດມະຫາອຳນາດຈຳນວນ ຫຼາຍ ຈາກຂົງເຂດ ແລະນອກຂົງເຂດເຂົ້າຣ່ວມກໍຕາມ ທ່ານ Anthony Nelson ຜູ້ອຳນວຍການສະພາທຸລະກິດ ສະຫະລັດ-ອາຊຽນ ກ່າວວ່າ “ກອງປະຊຸມສຸດຍອດໃນເດືອນພະຈິກ ປະກອບດ້ວຍກອງປະຊຸມສຸດຍອດ ເອເຊຍຕາເວັນ ອອກ ຊຶ່ງຕົ້ນຕໍ ແມ່ນເຈາະຈົງໃສ່ ການເມືອງ ແລະບັນຫາຄວາມໝັ້ນຄົງ ເພາະສະນັ້ນຈະ ເປັນພາກສ່ວນໃຫຍ່ ຂອງອັນທີ່ກຳລັງເກີດຂື້ນຢູ່ອ້ອມແອ້ມ ກອງປະຊຸມສຸດຍອດນີ້ ວຽກ ການຫລາຍຢ່າງທີ່ ທຸລະກິດພົວພັນຢ່າງແທ້ຈິງແມ່ນ ມີຈຸດປະສົງຈະໃຫ້ເກີດຂື້ນຢູ່ອ້ອມ ແອ້ມ ກອງປະຊຸມ ລັດຖະມົນຕີເສດຖະກິດ ASEAN ໃນເດືອນສິງຫາ ” ປະຊາຄົມເສດຖະກິດອາຊຽນ ຫຼື AEC ທີ່ທຽບເທົ້າກັບ ເສດຖະກິດໂລກໃຫຍ່ສຸດອັນດັບ ທີເຈັດ ມີຄວາມຕັ້ງໃຈເພື່ອສ້າງຕັ້ງ ການຕະຫລາດດ່ຽວ ແລະພື້ນຖານການຜະລິດທີ່ແຂ່ງ ຂັນໄດ້ເປັນຢ່າງສູງ ບັນດາຜູ້ຈັດຕັ້ງຫວັງວ່າ ມັນຈະປັງປຸງໃຫ້ມີການເຄື່ອນໄຫວຂອງສີນ ຄ້າໃຫ້ດີຂື້ນ ການບໍລິການດີ ການລົງທຶນດີຂຶ້ນ ຄວາມຊຳນານດ້ານແຮງງານ ແລະຜົນປະ ໂຫຍດຢູ່ທົ່ວບັນດາປະເທດ ASEAN ເຮັດໃຫ້ຂົງເຂດທັງໝົດ ມີການແຂ່ງຂັນຫລາຍຂື້ນ ທັງຄວາມອຸດົມຮັ່ງມີກໍຫຼາຍກວ່າເກົ່າ ແຕ່ວ່າ ເວລາເວົ້າເຖິງການກ້າວເຂົ້າສູ່ປີີໜ້າ ບັນດານັກວິເຄາະກ່າວວ່າ ຈະມີການປ່ຽນແປງພຽງເລັກນ້ອຍ ໃນຂັ້ນທຳອິດ ເພາະວ່າ ຍັງມີຫລາຍຢ່າງທີ່ຈະຕ້ອງເຮັດໃຫ້ເສັດສີ້ນກ່ອນ ທ່ານ Nelson ກ່າວວ່າ ບັນດານັກວິຈານຈຳນວນໜຶ່ງກ່າວວ່າ ACE ຈະໄດ້ຮັບຜົນປະໂຫຍດຢ່າງຫລວງຫລາຍ ແທນທີ່ຈະແມ່ນ ປະຊາຊົນສ່ວນໃຫຍ່ຢູ່ໃນຂົງເຂດ ກອງປະຊຸມ ສັງຄົມພົນລະເຮືອນ ASEAN ແລະ ກອງປະຊຸມ ປະຊາຊົນ ASEAN ທີ່ ຮ່ວມຖະແຫລງການໃນຕົ້ນເດືອນນີ້ ໄດ້ສະແດງຄວາມເປັນຫ່ວງວ່າ ການຮວມເຂົ້າກັນ ດ້ານເສດຖະກິດໃນຂົງເຂດ ຈະໝາຍຄວາມວ່າ ຈະສ້າງຄວາມບໍ່ກໍ້າເກິ່ງ ແລະການເຕີບ ໂຕທາງດ້ານເສດຖະກິດພໍພຽງ ຍັງຜົນໃຫ້ເກີດ “ຄວາມຍາກຈົນຕື່ມ ແລະຊ່ອງຫວ່າງ ຫຼາຍຂຶ້ນ ດ້ານຄວາມມັ່ງຄັ່ງສົມບູນ ” ທ່ານ Jeral Joseph ປະທານຄູ່່ ຂອງກອງປະຊຸມ ປະຊາຊົນ ASEAN ປິນີ້ ກ່າວວ່າ ກອງ ປະຊຸມສຸດຍອດ ASEAN ຄັ້ງທີ 27 ຈະປະກອບດ້ວຍ ບັນດາຄູ່ຮ່ວມອົງການຈັດຕັ້ງສົນທະນາ ຊຶ່ງຜູ້ສຳຄັນສ່ວນໃຫຍ່ກໍຈະແມ່ນ ຈີນ ອິນເດຍ ຍີ່ປຸ່ນ ແລະສະຫະລັດ